8. การจัดการ

(1) โครงสร้างการจัดการ

1.1 โครงสร้างการจัดการภายในองค์กรของบริษัทฯ ประกอบด้วย คณะกรรมการบริษัทฯ
คณะกรรมการตรวจสอบ คณะกรรมการสรรหาและพิจารณาค่าตอบแทน คณะกรรมการบริหาร
และที่ปรึกษา ตามรายละเอียดดังต่อไปนี้

คณะกรรมการบริษัท ( ณ วันที่ 31 ธันวาคม 2555 )

คณะกรรมการบริษัท ประกอบด้วย บุคคลผู้ทรงคุณวุฒิ จำนวนทั้งสิ้น 10 ท่าน ประกอบด้วย
กรรมการที่เป็นผู้บริหาร (Executive Directors) กรรมการที่ไม่เป็นผู้บริหาร
(Non-Executive Directors) และ กรรมการที่เป็นอิสระ (Independent Directors)
มีรายชื่อดังต่อไปนี้

  ---- ------------------------------------- ------------------------------
       รายชื่อ                                 ตำแหน่ง

  1    นายอภิรักษ์ วานิช                         ประธานกรรมการ

  2    นายวิชัย เทพเฉลิม                        รองประธานกรรมการ, กรรมการอิสระ

  3    นางพจนา มาโนช                         รองประธานกรรมการ

  4    นายแพทย์สุชา นิมมานนิตย์                   กรรมการ

  5    นายแพทย์กฤษฎา บานชื่น                    กรรมการ, กรรมการอิสระ

  6    นายศิริชัย มาโนช                         กรรมการ

  7    นางกาญจนา จิตฤดีอำไพ                    กรรมการ

  8    ร้อยตรีกิตติ ธรณินทร์                       กรรมการ, กรรมการอิสระ

  9    ศาสตราจารย์นายแพทย์เสวก วีระเกียรติ        กรรมการ, กรรมการอิสระ

  10   นางสาวอรนุช วานิช                       กรรมการ
  ---- ------------------------------------- ------------------------------

หมายเหตุ ข้อมูลเพิ่มเติมเกี่ยวกับคณะกรรมการบริษัท ดังนี้

ก) ประวัติการกระทำผิดตามกฎหมาย ไม่มี

ข) หนี้ที่มีอยู่กับบริษัท ไม่มี

อำนาจหน้าที่ของคณะกรรมการบริษัท

(1) ปฏิบัติหน้าที่ให้เป็นไปตามกฎหมาย วัตถุประสงค์และข้อบังคับของบริษัท

(2) ตัดสินใจเกี่ยวกับนโยบายและกลยุทธ์ที่สำคัญ วัตถุประสงค์ทางการเงิน แผนงานต่างๆ
งบประมาณ และดูแลให้มีการปฏิบัติตามแผนงาน

(3) ติดตามและประเมินผลการปฏิบัติงานของฝ่ายจัดการอย่างสม่ำเสมอ
รวมถึงการกำหนดค่าตอบแทน

(4) ให้ความมั่นใจว่าระบบการรายงานทางการเงินและการตรวจสอบมีความเชื่อถือได้
รวมทั้งดูแลให้มีการจัดการความเสี่ยงและระบบการควบคุมภายในที่เหมาะสม

(5) ดูแลและจัดการแก้ปัญหาความขัดแย้งทางผลประโยชน์
รวมทั้งการใช้สินทรัพย์ของบริษัทในทางมิชอบ
และการกระทำที่ไม่ถูกต้องในรายการระหว่างบุคคลที่เกี่ยวโยงกัน

คณะกรรมการตรวจสอบ ( ณ วันที่ 31 ธันวาคม 2555 )

คณะกรรมการตรวจสอบ มีจำนวนทั้งสิ้น 4 ท่านประกอบด้วย
บุคคลที่ทรงคุณวุฒิและเป็นกรรมการที่เป็นอิสระ ซึ่ง 1 ใน 4 ท่าน
เป็นผู้มีความรู้และประสบการณ์ด้านบัญชีและการเงิน มีรายชื่อดังต่อไปนี้

  --- ------------------------------------- ------------------------------
      รายชื่อ                                 ตำแหน่ง

  1   นายวิชัย เทพเฉลิม                        ประธานกรรมการตรวจสอบ

  2   ร้อยตรีกิตติ ธรณินทร์                       กรรมการตรวจสอบ

  3   นายแพทย์กฤษฎา บานชื่น                    กรรมการตรวจสอบ

  4   ศาสตราจารย์นายแพทย์เสวก วีระเกียรติ        กรรมการตรวจสอบ
  --- ------------------------------------- ------------------------------

อำนาจหน้าที่ของคณะกรรมการตรวจสอบ

(1) สอบทานให้บริษัทฯ มีการรายงานทางการเงินอย่างถูกต้องและเพียงพอ

(2) สอบทานให้บริษัทฯ มีระบบการควบคุมภายใน (Internal Control)
และการตรวจสอบภายใน (Internal Audit) ที่เหมาะสม และมีประสิทธิผล
และพิจารณาความเป็นอิสระของหน่วยงานตรวจสอบภายใน
ตลอดจนให้ความเห็นชอบในการพิจารณาแต่งตั้ง โยกย้าย เลิกจ้างหัวหน้าหน่วยงานตรวจสอบภายใน
หรือหน่วยงานอื่นใดที่รับผิดชอบเกี่ยวกับการตรวจสอบภายใน

(3) สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

(4) พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
และเสนอค่าตอบแทนของบุคคลดังกล่าว รวมทั้งเข้าร่วมประชุมกับผู้สอบบัญชี
โดยไม่มีฝ่ายจัดการเข้าร่วมประชุมอย่างน้อยปีละ 1 ครั้ง

(5)
พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้เป็นไปตามกฎหมายและข้อกำหนดของตลาดหลักทรัพย์
ทั้งนี้ เพื่อให้ความมั่นใจว่ารายการดังกล่าวสมเหตุสมผล และเป็นประโยชน์สูงสุดของบริษัทฯ

(6)
จัดทำรายงานกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัทฯ
ซึ่งรายงานดังกล่าวต้องลงนามโดยประธานกรรมการตรวจสอบ

(7) ปฏิบัติการอื่นใดตามที่คณะกรรมการของบริษัทฯ มอบหมาย

คณะกรรมการสรรหาและพิจารณาค่าตอบแทน ( ณ วันที่ 31 ธันวาคม 2555 )

คณะกรรมการสรรหาและพิจารณาค่าตอบแทน มีจำนวนทั้งสิ้น 4 ท่านประกอบด้วย บุคคลที่ทรงคุณวุฒิ
และเป็นกรรมการที่เป็นอิสระทั้ง 4 ท่าน มีรายชื่อดังต่อไปนี้

  --- ---------------------------------- -------------------------------------
      รายชื่อ                              ตำแหน่ง

  1   นายแพทย์กฤษฎา บานชื่น                 ประธานกรรมการสรรหาและพิจารณาค่าตอบแทน

  2   นายวิชัย เทพเฉลิม                     กรรมการสรรหาและพิจารณาค่าตอบแทน

  3   ร้อยตรีกิตติ ธรณินทร์                    กรรมการสรรหาและพิจารณาค่าตอบแทน

  4   ศาสตราจารย์นายแพทย์เสวก วีระเกียรติ     กรรมการสรรหาและพิจารณาค่าตอบแทน
  --- ---------------------------------- -------------------------------------

อำนาจหน้าที่ของคณะกรรมการสรรหาและพิจารณาค่าตอบแทน

(1) กำหนดวิธีการสรรหาและคุณสมบัติของผู้ที่จะมาดำรงตำแหน่งกรรมการบริษัท กรรมการบริหาร
ผู้อำนวยการ รองผู้อำนวยการ ผู้จัดการ

(2) ดำเนินการสรรหาและเสนอแนะ ผู้มีคุณสมบัติเหมาะสมในการดำรงตำแหน่งนั้นๆ
ต่อกรรมการบริษัท

(3) กำหนดหลักเกณฑ์หรือวิธีการพิจารณาค่าตอบแทนสำหรับกรรมการดังกล่าว

(4) เสนอค่าตอบแทนกรรมการดังกล่าวต่อคณะกรรมการบริษัทฯ เพื่อพิจารณาอนุมัติ

(5) ปฏิบัติหน้าที่ตามที่ได้รับมอบหมายจากคณะกรรมการบริษัทฯ

คณะกรรมการบริหาร ( ณ วันที่ 31 ธันวาคม 2555 )

คณะกรรมการบริหาร ประกอบด้วย
ตัวแทนของกรรมการบริษัทฯซึ่งมีประสบการณ์ด้านการบริหารโรงพยาบาล จำนวน 3 ท่าน
และที่ปรึกษาคณะกรรมการบริหาร จำนวน 4 ท่าน มีรายชื่อดังต่อไปนี้

  --- ------------------------------------- ------------------------------
      รายชื่อ                                 ตำแหน่ง

  1   นางพจนา มาโนช                         ประธานกรรมการบริหาร

  2   นายแพทย์สุชา นิมมานนิตย์                   กรรมการบริหาร

  3   นายศิริชัย มาโนช                         กรรมการบริหาร

  4   นางวีณา ขัมพานนท์                        ที่ปรึกษาคณะกรรมการบริหาร

  5   นายแพทย์สานิตย์ ชากฤษณ์                   ที่ปรึกษาคณะกรรมการบริหาร

  6   นางประภาพรรณ ตัณฑวิรัตน์                  ที่ปรึกษาคณะกรรมการบริหาร

  7   นางสมพร เพิ่มสุข                         ที่ปรึกษาคณะกรรมการบริหาร
  --- ------------------------------------- ------------------------------

อำนาจหน้าที่ของคณะกรรมการบริหาร

คณะกรรมการบริหาร มีอำนาจหน้าที่ บริหารจัดการบริษัทตามนโยบาย เป้าหมาย
แผนการดำเนินงาน และงบประมาณประจำปี ตามมติที่ประชุมคณะกรรมการบริษัท
และอนุมัติดำเนินการต่างๆ ในเรื่องเกี่ยวกับการเงิน และทรัพย์สิน เพื่อธุรกรรมตามปกติของบริษัท
ตามวงเงินที่คณะกรรมการบริษัทกำหนด

1.2 หลักเกณฑ์การคัดเลือกกรรมการอิสระ

กรรมการที่เป็นอิสระ หรือ กรรมการอิสระของบริษัทฯ จะมีคุณสมบัติตามเกณฑ์ที่ตลาดหลักทรัพย์ฯ
และสำนักงาน กลต. กำหนด คือ

1. ถือหุ้นไม่เกิน 1% ของจำนวนหุ้นที่มีสิทธิออกเสียงทั้งหมดในบริษัท บริษัทในเครือ
บริษัทร่วมหรือบุคคลที่อาจมีความขัดแย้ง (นับรวมบุคคลที่เกี่ยวข้องตามมาตรา 258
ตามพระราชบัญญัติหลักทรัพย์ และตลาดหลักทรัพย์)

2. ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
ที่ปรึกษาที่ได้เงินเดือนประจำ หรือผู้มีอำนาจควบคุมของบริษัท บริษัทใหญ่ บริษัทย่อย บริษัทร่วม
บริษัทย่อยลำดับเดียวกัน ผู้ถือหุ้นรายใหญ่ หรือผู้มีอำนาจควบคุมของบริษัท
เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี ก่อนได้รับการแต่งตั้ง

3. ไม่เป็นบุคคลที่มีความสัมพันธ์ทางสายโลหิต
หรือโดยการจดทะเบียนตามกฎหมายในลักษณะที่เป็นบิดามารดา คู่สมรส พี่น้อง และบุตร
รวมทั้งคู่สมรสของบุตร ของผู้บริหาร ผู้ถือหุ้นรายใหญ่ ผู้มีอำนาจควบคุม
หรือบุคคลที่ได้รับการเสนอให้เป็นผู้บริหาร หรือผู้มีอำนาจควบคุมของบริษัทฯ หรือบริษัทย่อย

4. ไม่มี หรือเคยมีความสัมพันธ์ทางธุรกิจกับบริษัทฯ, บริษัทใหญ่, บริษัทย่อย, บริษัทร่วม,
หรือนิติบุคคลที่อาจมีความขัดแย้ง ในลักษณะที่อาจเป็นการขัดขวางการใช้วิจารณญาณอย่างอิสระ
รวมทั้งไม่เป็น หรือเคยเป็นผู้ถือหุ้นรายใหญ่ กรรมการซึ่งไม่ใช่กรรมการอิสระ หรือผู้บริหาร
ของผู้ที่มีความสัมพันธ์ทางธุรกิจกับบริษัทฯ หรือนิติบุคคลที่อาจมีความขัดแย้ง
เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปีก่อนวันที่ได้รับการแต่งตั้ง

5. ไม่เป็น หรือเคยเป็นผู้สอบบัญชีของบริษัทฯ, บริษัทใหญ่, บริษัทย่อย, บริษัทร่วม,
หรือนิติบุคคลที่อาจมีความขัดแย้ง และไม่เป็นผู้ถือหุ้นรายใหญ่ กรรมการซึ่งไม่ใช่กรรมการอิสระ
ผู้บริหาร หรือหุ้นส่วนผู้จัดการของสำนักงานสอบบัญชี ซึ่งมีผู้สอบบัญชีของบริษัทฯ,
หรือนิติบุคคลที่อาจมีความขัดแย้งสังกัดอยู่
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ได้รับการแต่งตั้ง

6. ไม่เป็น หรือเคยเป็นผู้ให้บริการทางวิชาชีพใดๆ ซึ่งรวมถึงการให้บริการเป็นที่ปรึกษากฎหมาย
หรือที่ปรึกษาทางการเงิน ซึ่งได้รับค่าบริการเกินกว่าสองล้านบาทต่อปีจากบริษัทฯ, บริษัทใหญ่,
บริษัทย่อย, บริษัทร่วม, หรือนิติบุคคลที่อาจมีความขัดแย้ง
ทั้งนี้ในกรณีที่ผู้ให้บริการทางวิชาชีพเป็นนิติบุคคล ให้รวมถึงการเป็นผู้ถือหุ้นรายใหญ่
กรรมการซึ่งไม่ใช่กรรมการอิสระ ผู้บริหาร หรือหุ้นส่วนผู้จัดการของผู้ให้บริการทางวิชาชีพนั้นด้วย
เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปีก่อนวันที่ได้รับการแต่งตั้ง

7. ไม่เป็นกรรมการที่ได้รับการแต่งตั้งขึ้นเป็นตัวแทนของกรรมการของบริษัทฯ, ผู้ถือหุ้นรายใหญ่
หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัทฯ

8. ไม่มีลักษณะอื่นใดที่ทำให้ไม่สามารถให้ความเห็นอย่างอิสระเกี่ยวกับการดำเนินงานของบริษัทฯ

1.3 จำนวนครั้งของการประชุมคณะกรรมการ ปี 2555

[TABLE]

1.4 รายชื่อของผู้บริหาร

  ------- ----------------------------- -------------------------------------
  รายชื่อ                                 ตำแหน่ง

  1       นางพจนา มาโนช                 ประธานกรรมการบริหาร

  2       นายแพทย์สานิตย์ ชากฤษณ์           ผู้อำนวยการฝ่ายการแพทย์ รพ.เอกชล

  3       นายแพทย์สราวุท อนันตะเศรษฐกูล     รักษาการผู้อำนวยการฝ่ายการแพทย์ รพ.เอกชล 2

  4       นางประภาพรรณ ตัณฑวิรัตน์          ผู้อำนวยการฝ่ายบริหาร รพ.เอกชล,
                                        เลขานุการบริษัทฯ

  5       นางสมพร เพิ่มสุข                 ผู้อำนวยการฝ่ายบริหาร รพ.เอกชล 2
  ------- ----------------------------- -------------------------------------

(2) การสรรหากรรมการและผู้บริหาร

คณะกรรมการบริษัทฯ มีมติแต่งตั้งคณะกรรมการสรรหาและพิจารณาค่าตอบแทน
เพื่อทำหน้าที่พิจารณาคุณสมบัติและคัดเลือกบุคคลที่จะเป็นกรรมการ กรรมการบริหารและที่ปรึกษา
ผู้บริหารระดับสูง ตั้งแต่ระดับผู้ช่วยผู้อำนวยการ รองผู้อำนวยการ ผู้อำนวยการ
และนำผลการสรรหาเสนอคณะกรรมการบริษัทฯพิจารณาตามความเหมาะสมและดำเนินการให้สอดคล้องกับข้อบังคับของบริษัทฯ

สำหรับตำแหน่งกรรมการจะนำเสนอที่ประชุมผู้ถือหุ้นเพื่อทราบ หรืออนุมัติตามข้อบังคับของบริษัทฯ
ซึ่งการลงคะแนนเสียงเลือกตั้งกรรมการในการประชุมผู้ถือหุ้น ให้ถือปฏิบัติดังนี้

1. ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2. การเลือกตั้งกรรมการ
จะลงคะแนนเสียงเลือกตั้งเป็นรายบุคคลหรือหลายคนพร้อมกันเต็มตามจำนวนกรรมการทั้งหมดที่จะต้องเลือกตั้งในคราวนั้นก็ได้
ทั้งนี้ตามแต่ที่ประชุมจะเห็นสมควร
โดยในการออกเสียงลงคะแนนไม่ว่าจะเป็นการเลือกตั้งเป็นรายบุคคลหรือหลายคนดังกล่าว
บุคคลแต่ละคนที่ผู้ถือหุ้นออกเสียงเลือกตั้งจะได้รับคะแนนเสียงจากผู้ถือหุ้นตามจำนวนหุ้นที่ผู้ถือหุ้นนั้นมีอยู่ทั้งหมดตามข้อ
1 โดยผู้ถือหุ้นดังกล่าวจะแบ่งคะแนนเสียงให้แก่ผู้หนึ่งผู้ใดมากหรือน้อยเพียงใดไม่ได้

3.
บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่พึงมีหรือจะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดมามีคะแนนเสียงเท่ากันเกินจำนวนกรรมการที่จะพึงมีหรือพึงเลือกตั้งในครั้งนั้น
ให้ผู้เป็นประธานเป็นผู้ออกเสียงชี้ขาด

แต่ในกรณีตำแหน่งกรรมการว่างลง เพราะเหตุอื่นนอกจากถึงคราวออกตามวาระ
ให้คณะกรรมการเลือกบุคคลซึ่งมีคุณสมบัติและไม่มีลักษณะต้องห้ามตามกฎหมายว่าด้วยบริษัทมหาชนจำกัด
และกฎหมายว่าด้วยหลักทรัพย์และตลาดหลักทรัพย์
เข้าเป็นกรรมการในการประชุมคณะกรรมการคราวถัดไป
เว้นแต่วาระของกรรมการผู้ออกไปนั้นเหลือน้อยกว่า 2 เดือน

มติของคณะกรรมการตามวรรคหนึ่งต้องประกอบด้วย คะแนนเสียงไม่น้อยกว่า 3 ใน 4
ของจำนวนกรรมการที่ยังเหลืออยู่
บุคคลซึ่งเข้าเป็นกรรมการแทนตามวรรคหนึ่งอยู่ในตำแหน่งเพียงเท่าวาระที่ยังเหลืออยู่ของกรรมการซึ่งตนแทน

(3) ค่าตอบแทนกรรมการและผู้บริหาร

หลักเกณฑ์การจ่ายค่าตอบแทนกรรมการกำหนดขึ้นโดยคณะกรรมการบริษัทฯ
ซึ่งได้กลั่นกรองและพิจารณาอย่างละเอียด บนพื้นฐานที่เปรียบเทียบกับอุตสาหกรรมประเภทเดียวกัน
ระดับเดียวกัน พิจารณาตามประสบการณ์ ภาระขอบเขตหน้าที่และความรับผิดชอบ
ภายใต้กรอบที่ได้รับอนุมัติจากผู้ถือหุ้น

(ก) ค่าตอบแทนที่เป็นตัวเงิน

(1) ค่าตอบแทนกรรมการในปี 2555 รวม 10 ราย เท่ากับ 5,194,000 บาท
โดยเป็นค่าตอบแทนในรูปบำเหน็จกรรมการ ค่าเบี้ยประชุม และค่าดำเนินการตามวิชาชีพแพทย์
รายละเอียดดังต่อไปนี้

+---+-----------------------+---------------------------+-------+----+---+
|   |                       |                           | หน่วย  |    |   |
|   |                       |                           | :     |    |   |
|   |                       |                           | พันบาท |    |   |
+---+-----------------------+---------------------------+-------+----+---+
|   | รายชื่อคณะกรรมการ       | ตำแหน่ง                    | ค่าตอบ |    |   |
|   |                       |                           | แทนกร |    |   |
|   |                       |                           | รมการ |    |   |
+---+-----------------------+---------------------------+-------+----+---+
|   |                       |                           | ปี     | ปี  |   |
|   |                       |                           | 2555  | 25 |   |
|   |                       |                           |       | 54 |   |
+---+-----------------------+---------------------------+-------+----+---+
| 1 | นายอภิรักษ์ วานิช         | ประธานกรรมการ             | 6     | 66 |   |
|   |                       |                           | 60.00 | 5. |   |
|   |                       |                           |       | 00 |   |
+---+-----------------------+---------------------------+-------+----+---+
| 2 | นายวิชัย เทพเฉลิม        | รองประธานกรรมการ          | 3     | 36 |   |
|   |                       |                           | 70.00 | 5. |   |
|   |                       | ประธานคณะกรรมการตรวจสอบ   |       | 00 |   |
|   |                       |                           | 1     |    |   |
|   |                       | กรรม                      | 44.00 | 12 |   |
|   |                       | การสรรหาและพิจารณาค่าตอบแทน |       | 0. |   |
|   |                       |                           | 7.50  | 00 |   |
|   |                       |                           |       |    |   |
|   |                       |                           |       | 4. |   |
|   |                       |                           |       | 20 |   |
+---+-----------------------+---------------------------+-------+----+---+
| 3 | นางพจนา มาโนช         | รองประธานกรรมการ          | 3     | 36 |   |
|   |                       |                           | 70.00 | 5. |   |
|   |                       | ประธานกรรมการบริหาร        |       | 00 |   |
|   |                       |                           | 2     |    |   |
|   |                       |                           | 46.00 | 24 |   |
|   |                       |                           |       | 4. |   |
|   |                       |                           |       | 00 |   |
+---+-----------------------+---------------------------+-------+----+---+
| 4 | นายแพทย์สุชา นิมมานนิตย์   | กรรมการ                   | 3     | 36 |   |
|   |                       |                           | 70.00 | 5. |   |
|   |                       | กรรมการบริหาร              |       | 00 |   |
|   |                       |                           | 1     |    |   |
|   |                       |                           | 46.00 | 14 |   |
|   |                       |                           |       | 2. |   |
|   |                       |                           |       | 00 |   |
+---+-----------------------+---------------------------+-------+----+---+
| 5 | นายแพทย์กฤษฎา บานชื่น    | กรรมการ                   | 3     | 36 |   |
|   |                       |                           | 70.00 | 5. |   |
|   |                       | กรรมการตรวจสอบ            |       | 00 |   |
|   |                       |                           | 1     |    |   |
|   |                       | กรรม                      | 58.00 | 16 |   |
|   |                       | การสรรหาและพิจารณาค่าตอบแทน |       | 7. |   |
|   |                       |                           | 7.50  | 00 |   |
|   |                       |                           |       |    |   |
|   |                       |                           |       | 4. |   |
|   |                       |                           |       | 00 |   |
+---+-----------------------+---------------------------+-------+----+---+
| 6 | นายศิริชัย มาโนช         | กรรมการ                   | 5     | 48 |   |
|   |                       |                           | 08.00 | 5. |   |
|   |                       | กรรมการบริหาร              |       | 00 |   |
|   |                       |                           | 1     |    |   |
|   |                       |                           | 40.00 | 14 |   |
|   |                       |                           |       | 2. |   |
|   |                       |                           |       | 00 |   |
+---+-----------------------+---------------------------+-------+----+---+
| 7 | นางกาญจนา จิตฤดีอำไพ    | กรรมการ                   | 3     | 35 |   |
|   |                       |                           | 70.00 | 5. |   |
|   |                       |                           |       | 00 |   |
+---+-----------------------+---------------------------+-------+----+---+
| 8 | ร้อยตรีกิตติ ธรณินทร์       | กรรมการ                   | 3     | 36 |   |
|   |                       |                           | 70.00 | 5. |   |
|   |                       | กรรมการตรวจสอบ            |       | 00 |   |
|   |                       |                           | 1     |    |   |
|   |                       | กรรม                      | 76.00 | 18 |   |
|   |                       | การสรรหาและพิจารณาค่าตอบแทน |       | 2. |   |
|   |                       |                           | 7.50  | 00 |   |
|   |                       |                           |       |    |   |
|   |                       |                           |       | 4. |   |
|   |                       |                           |       | 00 |   |
+---+-----------------------+---------------------------+-------+----+---+
| 9 | ศาสตราจารย์นายแพทย์เสวก | กรรมการ                   | 3     | 27 |   |
|   | วีระเกียรติ              |                           | 60.00 | 5. |   |
|   |                       | กรรมการตรวจสอบ            |       | 00 |   |
|   |                       |                           | 36.00 |    |   |
|   |                       | กรรม                      |       | 1  |   |
|   |                       | การสรรหาและพิจารณาค่าตอบแทน | 7.50  | 8. |   |
|   |                       |                           |       | 00 |   |
|   |                       |                           |       |    |   |
|   |                       |                           |       | 2. |   |
|   |                       |                           |       | 00 |   |
+---+-----------------------+---------------------------+-------+----+---+
| 1 | นางสาวอรนุช วานิช       | กรรมการ                   | 3     | 27 |   |
| 0 |                       |                           | 70.00 | 5. |   |
|   |                       |                           |       | 00 |   |
+---+-----------------------+---------------------------+-------+----+---+
| ร |                       |                           | 5,1   | 4, |   |
| ว |                       |                           | 94.00 | 90 |   |
| ม |                       |                           |       | 9. |   |
|   |                       |                           |       | 00 |   |
+---+-----------------------+---------------------------+-------+----+---+

(2) ค่าตอบแทนผู้บริหารและที่ปรึกษา ในปี 2555 รวม 7 ราย เท่ากับ 18,922,000 บาท โดย
เป็นค่าตอบแทนในรูปของเงินเดือน, โบนัส, ค่าที่ปรึกษา, ค่าเบี้ยประชุม

(ข) ค่าตอบแทนอื่น

- ไม่มี -

(4) การกำกับดูแลกิจการ

คณะกรรมการบริษัทฯได้มีการปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน (Code of
Best Practices) และได้มีการปฏิบัติตามหลักการดูแลกิจการที่ดี
เพื่อให้เป็นไปตามแนวทางที่ตลาดหลักทรัพย์แห่งประเทศไทยกำหนด

รายงานการปฏิบัติตามหลักการดูแลกิจการที่ดี มีรายละเอียดดังนี้

หมวดที่ 1 สิทธิของผู้ถือหุ้น

1.1 บริษัทฯ ได้ให้ความสำคัญและเคารพสิทธิของผู้ถือหุ้น โดยปฏิบัติตามหลักเกณฑ์ที่กฎหมายกำหนด
ในปี 2555 บริษัทฯ จัดประชุมสามัญผู้ถือหุ้นเมื่อวันที่ 18 เมษายน 2555
มีกรรมการเข้าร่วมครบทุกท่าน โดยในการประชุมดังกล่าว มีประธานกรรมการ
ประธานกรรมการบริหาร ประธานกรรมการตรวจสอบ
ประธานกรรมการสรรหาและพิจารณาค่าตอบแทน และกรรมการอิสระเข้าร่วมประชุมครบทุกท่าน

1.2 ในปี 2555 บริษัทฯ ได้จัดส่งหนังสือเชิญประชุมให้แก่ผู้ถือหุ้นล่วงหน้า เพื่อแจ้งวาระการประชุม
พร้อมความคิดเห็นของคณะกรรมการในแต่ละวาระ รวมถึงเอกสารประกอบต่างๆ
ให้แก่ผู้ถือหุ้นล่วงหน้าก่อนวันประชุม 14 วันมากกว่าที่กฎหมายกำหนดไว้
เพื่อให้ผู้ถือหุ้นมีข้อมูลเพียงพอในการตัดสินใจ
และเพื่อให้ผู้ถือหุ้นสามารถใช้สิทธิได้เต็มที่โดยได้ชี้แจงรายละเอียดของเอกสารที่ผู้ถือหุ้นต้องนำมาแสดงในวันประชุม
เพื่อรักษาสิทธิในการเข้าร่วมประชุม รวมทั้งสิทธิออกเสียงลงมติของผู้ถือหุ้นไว้ด้วยกัน
นอกจากนี้เพื่ออำนวยความสะดวกให้ผู้ถือหุ้น
บริษัทได้เปิดเผยหนังสือเชิญประชุมและเอกสารประกอบที่เกี่ยวข้องกับการประชุมผู้ถือหุ้นบนเว็บไซต์ของบริษัทฯ
เป็นการล่วงหน้าก่อนจัดส่งเอกสารทางไปรษณีย์ และก่อนวันประชุมไม่น้อยกว่า 30 วัน
และลงประกาศหนังสือนัดประชุมในหนังสือพิมพ์รายวันภาษาไทย ติดต่อกันไม่น้อยกว่า 3 วัน
และก่อนวันประชุมไม่น้อยกว่า 14 วัน

1.3 บริษัทฯ
แจ้งกฎเกณฑ์และวิธีการในการเข้าร่วมประชุมผู้ถือหุ้นให้ผู้ถือหุ้นทราบในหนังสือเชิญประชุม

1.4 บริษัทฯ
ให้ข้อมูลในเอกสารประกอบการประชุมที่ส่งพร้อมกับหนังสือเชิญประชุมสำหรับแต่ละวาระอย่างเพียงพอต่อการตัดสินใจ

1.5 เปิดโอกาสให้ผู้ถือหุ้นลงทะเบียนล่วงหน้าก่อนการประชุม 1 ^(1/2) ชั่วโมง
หรือส่งหนังสือมอบฉันทะ พร้อมหลักฐานให้แก่บริษัทฯ ล่วงหน้าก่อนวันประชุม อย่างน้อย 1 วัน
เพื่อจะได้ไม่เสียเวลาตรวจสอบในวันประชุม

1.6 บริษัทฯ แจ้งกฎเกณฑ์ที่ใช้ในการประชุม
ขั้นตอนการออกเสียงลงมติให้ผู้ถือหุ้นทราบในที่ประชุมผู้ถือหุ้น

1.7 ประธานในที่ประชุมได้เปิดโอกาสให้ผู้ถือหุ้นซักถาม
และแสดงความคิดเห็นอย่างกว้างขวางโดยกรรมการที่เกี่ยวข้องได้ตอบทุกคำถามอย่างชัดเจนและเพียงพอ
รวมทั้งมีที่ปรึกษากฎหมายทำหน้าที่เป็นคนกลางในการตรวจสอบการลงคะแนนเสียง
เพื่อความโปร่งใสตลอดการประชุม นอกจากนั้นแล้วทุกครั้งหลังการประชุม
กรรมการเข้าร่วมประชุมจะพบปะผู้มาร่วมประชุม
เพื่อเปิดโอกาสให้ผู้ถือหุ้นที่ไม่ประสงค์สอบถามในระหว่างการประชุมสามารถสอบถามเรื่องที่ต้องการทราบได้

1.8
ให้สิทธิผู้ถือหุ้นที่มาร่วมประชุมผู้ถือหุ้นภายหลังเริ่มการประชุมแล้วมีสิทธิออกเสียงหรือลงคะแนนในระเบียบวาระที่อยู่ระหว่างการพิจารณาและยังไม่ได้ลงมติ

1.9 บริษัทฯ ได้จัดให้มีบุคลากรและเทคโนโลยีอย่างเพียงพอ
เพื่ออำนวยความสะดวกในการตรวจสอบเอกสารของผู้ถือหุ้น และจัดให้มีอากรแสตมป์
เพื่ออำนวยความสะดวกให้แก่ผู้ถือหุ้นที่ได้รับมอบฉันทะมาประชุม

1.10 บริษัทฯ มีการจดบันทึกรายงานการประชุมผู้ถือหุ้นอย่างครบถ้วน
เปิดเผยมติของที่ประชุมผ่านช่องทางของตลาดหลักทรัพย์ฯ
และได้เผยแพร่รายงานการประชุมสามัญผู้ถือหุ้นประจำปี 2555 ภายใน 14 วัน
นับจากวันประชุมผ่านทางเว็บไซต์ของบริษัทฯ เพื่อให้ผู้ถือหุ้นได้รับทราบอย่างรวดเร็วและทั่วถึง
และผู้ที่สนใจอื่นๆ ได้มีโอกาสได้รับทราบและศึกษาข้อมูลเกี่ยวกับบริษัท ฯ

หมวดที่ 2 การปฏิบัติต่อผู้ถือหุ้นอย่างเท่าเทียมกัน

2.1 บริษัทฯ เปิดโอกาสให้ผู้ถือหุ้นที่ไม่สามารถเข้าร่วมประชุมด้วยตนเองได้
สามารถมอบฉันทะให้กรรมการอิสระของบริษัทหรือบุคคลอื่นเข้าร่วมประชุมและออกเสียงลงคะแนนแทนตนได้
โดยบริษัทฯ จัดเตรียมหนังสือมอบฉันทะ แบบ ข. ตามแบบที่กระทรวงพาณิชย์ประกาศกำหนด
ซึ่งผู้ถือหุ้นสามารถกำหนดทิศทางการออกเสียงลงคะแนนได้
และได้จัดส่งหนังสือมอบฉันทะให้แก่ผู้ถือหุ้นพร้อมหนังสือเชิญประชุมผู้ถือหุ้น อย่างไรก็ตาม
ในกรณีผู้ถือหุ้นต้องการใช้รูปแบบอื่น
บริษัทฯเผยแพร่หนังสือมอบฉันทะของกระทรวงพาณิชย์ทุกรูปแบบในเว็บไซต์ของบริษัทฯ

ในการประชุมสามัญผู้ถือหุ้น ปี 2555 มีผู้ถือหุ้น จำนวน 7 ราย มอบฉันทะให้ กรรมการบริษัทฯ
ซึ่งเป็นกรรมการอิสระที่บริษัทเสนอเป็นผู้รับมอบอำนาจให้ออกเสียงแทน

2.2 บริษัทฯ ใช้บัตรลงคะแนนเสียงในทุกวาระ โดยเฉพาะวาระการเลือกตั้งกรรมการ บริษัทฯ
เปิดโอกาสให้ผู้ถือหุ้น เลือกกรรมการเป็นรายบุคคล โดยในการประชุมผู้ถือหุ้น ในปี 2555
ในวาระเลือกตั้งกรรมการแทนกรรมการที่ต้องออกตามวาระ จำนวน 3 ท่าน บริษัทฯ
ได้จัดทำใบลงคะแนนแยกเป็นรายบุคคล จำนวน 3 ใบ
เพื่อให้ผู้ถือหุ้นเลือกกรรมการเป็นรายบุคคลได้

2.3 ในการประชุมสามัญผู้ถือหุ้นประจำปี 2555
ประธานในที่ประชุมได้ดำเนินการประชุมตามระเบียบวาระการประชุมที่ได้แจ้งไว้ในหนังสือนัดประชุม
โดยไม่มีการเพิ่มวาระการประชุมโดยไม่แจ้งให้ผู้ถือหุ้นทราบล่วงหน้า

2.4
คณะกรรมการกำหนดแนวทางในการเก็บรักษาและป้องกันการใช้ข้อมูลภายในเป็นลายลักษณ์อักษรในจรรยาบรรณธุรกิจ
เพื่อเป็นมาตรการป้องกันกรรมการ ผู้บริหาร และพนักงานใช้ข้อมูลภายในของบริษัท
หาผลประโยชน์แก่ตนเองหรือผู้อื่นในทางมิชอบ
และมีการแจ้งแนวทางและนโยบายให้ทุกคนในองค์กรถือปฏิบัติ ซึ่งในปี 2555 กรรมการ ผู้บริหาร
และพนักงานได้ปฏิบัติตามนโยบายอย่างเคร่งครัด ไม่ปรากฏผู้ที่ไม่ปฏิบัติตามนโยบาย

หมวดที่ 3 บทบาทของผู้มีส่วนได้เสีย

บริษัทฯ ได้ให้ความสำคัญต่อสิทธิของผู้มีส่วนได้เสียทุกกลุ่ม โดยเฉพาะอย่างยิ่งผู้ถือหุ้น ผู้มาใช้บริการ
และพนักงานของบริษัทฯ

3.1 ผู้ถือหุ้นของบริษัทฯ ไม่ว่าจะเป็นผู้ถือหุ้นรายใหญ่หรือผู้ถือหุ้นรายย่อย บริษัทฯ
จะให้ความสำคัญเท่าเทียมกันโดย ผู้บริหารของบริษัทฯทุกคนมีหลักการพื้นฐานเป็นแนวทางปฏิบัติคือ
ดำเนินธุรกิจโดยยึดหลักประสิทธิภาพ ประสิทธิผล ประหยัด โปร่งใส
และยึดมั่นในความรับผิดชอบต่อผู้มีส่วนได้เสีย และสร้างผลตอบแทนที่เหมาะสมแก่ผู้ลงทุน
รวมทั้งความก้าวหน้าและเติบโตที่มั่นคง

3.2 ผู้ใช้บริการ บริษัทฯ มีความมุ่งมั่นให้ผู้ใช้บริการทุกท่านได้รับความพึงพอใจ
และมั่นใจในคุณภาพการบริการอย่างสูงสุด รวมถึงการรักษาความลับของผู้ใช้บริการ
โดยมีช่องทางที่ผู้ใช้บริการสามารถประเมินความพึงพอใจในการใช้บริการ ได้หลายทางเช่น
กรอกแบบประเมินความพึงพอใจ, แจ้งโดยตรงกับเจ้าหน้าที่
ซึ่งทุกความเห็นของผู้ใช้บริการถือเป็นข้อมูลสำคัญ
และเป็นประโยชน์กับบริษัทฯในการที่จะนำข้อมูลดังกล่าวมาปรับปรุงแก้ไขและพัฒนางานด้านบริการต่อไป
เพื่อให้ผู้มาใช้บริการได้รับความพึงพอใจ ตามคำขวัญของโรงพยาบาลที่ว่า “ บริการที่ดีคือ
หน้าที่ของเรา ”

3.3 พนักงานของบริษัทฯ ถือว่าเป็นกลไกและทรัพยากรที่สำคัญของบริษัทฯ
จึงมีการจัดส่งพนักงานเข้ารับการอบรม, เข้ารับฟังการประชุม สัมมนาวิชาการ
เรื่องต่างๆทั้งภายในและภายนอกบริษัทฯอย่างต่อเนื่อง
เพื่อพัฒนาศักยภาพพนักงานให้มีความรู้ความสามารถและทักษะที่จำเป็นต่อการปฏิบัติงานให้มีประสิทธิภาพ
สร้างความพึงพอใจสูงสุดให้แก่ผู้มาใช้บริการ และมุ่งพัฒนาเสริมสร้างวัฒนธรรมองค์กร
และบรรยากาศในการทำงานที่ดี และปฏิบัติกับพนักงานทุกคนอย่างเป็นธรรมและเท่าเทียมกัน

พนักงานทุกระดับของบริษัทฯ ปฏิบัติงานโดยใช้โปรแกรมคอมพิวเตอร์ที่มีลิขสิทธิ์ถูกต้อง
ไม่ได้ติดตั้งหรือใช้งานโปรแกรมคอมพิวเตอร์ที่ลิขสิทธิ์ไม่ถูกต้องในสำนักงาน ซึ่งในปีที่ผ่านมาบริษัทฯ
ได้จัดซื้อลิขสิทธิ์ Software Microsoft SQL
เพื่อป้องกันการล่วงละเมิดทรัพย์สินทางปัญญาหรือลิขสิทธิ์ เป็นต้น

นอกจากนี้ยังได้จัดโครงการ “ผู้บริหารพบพนักงาน” ซึ่งเปิดโอกาสให้พนักงานทุกคน
ทุกระดับทั้งหมดในบริษัทฯ ซึ่งมีส่วนร่วมในการปฏิบัติงานได้รับฟังแนวคิดหรือหากมีปัญหา
มีข้อคิดเห็นสามารถเสนอข้อร้องเรียนกับผู้บริหารโดยตรงเพื่อพิจารณาการพัฒนาปรับปรุงขบวนการปฏิบัติงาน
และโครงการเรียนรู้ HA เพื่อพัฒนาการบริหารงานคุณภาพซึ่งกันและกัน เพื่อลดความเสี่ยงในองค์กร
เพื่อการบริหารงานคุณภาพซึ่งกันและกัน และโครงการ “ดาวเด่นเอกชล”
เพื่อเป็นการสร้างขวัญและกำลังใจให้แก่พนักงานที่ปฏิบัติตามกฎ ระเบียบ ข้อบังคับ ของบริษัทฯ
เนื่องจากบริษัทฯ เชื่อว่าประสิทธิภาพในการทำงานที่ดี
ย่อมเกิดจากความผูกพันต่อองค์กรของพนักงาน
จึงมุ่งมั่นในการสร้างสัมพันธ์ที่มั่นคงและมีการสำรวจความผูกพันของพนักงานต่อองค์กรอย่างต่อเนื่องเพื่อปรับปรุงการดำเนินการของบริษัทฯ
ในด้านการบริหารทรัพยากรบุคคลให้มีประสิทธิภาพต่อไป

นอกจากนั้น บริษัทฯ ให้ความสำคัญในการดูแลสวัสดิภาพและสวัสดิการของพนักงาน เช่น
มีสวัสดิการด้านการรักษาพยาบาลให้แก่พนักงานและครอบครัว จัดตั้งกองทุนสำรองเลี้ยงชีพ
กองทุนกู้ยืมสำหรับพนักงานที่ขาดแคลน ทุนทรัพย์เพื่อการศึกษา
และจัดให้มีการซ้อมป้องกันอัคคีภัยและหนีไฟ
เป็นตามระเบียบบริษัทฯเพื่อความปลอดภัยในการทำงานของพนักงานทุกคน
ทุกสิ้นเดือนทุกแผนกจะสรุปความเสี่ยงด้านความปลอดภัยในการทำงานของพนักงานของตนเอง
เสนอต่อคณะกรรมการบริหารความเสี่ยง
เพื่อรับทราบความเสี่ยงที่เกิดขึ้นและ/หรือแนวทางแก้ไข/ป้องกัน
ซึ่งทางคณะกรรมการบริหารความเสี่ยงจะนำเรื่องดังกล่าวร่วมกันพิจารณาอีกครั้งหนึ่ง
เพื่อหาแนวทางวางนโยบายที่ดีที่สุดให้องค์กร

3.4 คู่ค้าและ/หรือเจ้าหนี้ บริษัทฯ เล็งเห็นความสำคัญของการปฏิบัติต่อคู่ค้า/เจ้าหนี้
โดยมีนโยบายในการจัดซื้อจัดจ้างที่ชัดเจน เพื่อความเป็นธรรมแก่ทุกฝ่ายที่เกี่ยวข้อง นอกจากนี้
บริษัทฯ ต้องปฏิบัติตามเงื่อนไขต่างๆ หรือข้อตกลงอย่างเคร่งครัด และไม่เรียกหรือไม่รับ
หรือจ่ายผลประโยชน์ใดๆ ที่ไม่สุจริตในการค้า

3.5 คู่แข่งทางการค้า บริษัทฯ ปฏิบัติภายใต้กรอบกติกาการแข่งขันที่ดี
ไม่แสวงหาข้อมูลที่เป็นความลับของคู่แข่งทางการค้าด้วยวิธีที่ไม่สุจริตหรือไม่เหมาะสม
และไม่ทำลายชื่อเสียงของคู่แข่งด้วยการกล่าวหาในทางร้ายโดยปราศจากมูลความจริง

3.6 ชุมชนและสังคม บริษัทฯ
มีจิตสำนึกและตระหนักในความเป็นส่วนหนึ่งของสังคมในการช่วยเหลือสังคม
สนับสนุนกิจกรรมสาธารณะประโยชน์แก่ชุมชน

กิจกรรมช่วยเหลือสังคมที่สำคัญของบริษัทฯ ในปี 2555 มีดังนี้ :-

1. โครงการ “ทุกชีวิตช่วยได้” เป็นโครงการที่ริเริ่มขึ้นเมื่อปี พ.ศ. 2552 เพื่อให้ความรู้ ทักษะ
และมีหลักการปฏิบัติที่ถูกต้องแก่ผู้ให้การช่วยฟื้นคืนชีพ เช่น อาสาสมัครจากมูลนิธิต่างๆ เป็นต้น
ทำให้การช่วยฟื้นคืนชีพเป็นไปอย่างมีประสิทธิภาพ สามารถลดจำนวนผู้เสียชีวิต
และป้องกันความพิการหรือภาวะแทรกซ้อนที่อาจเกิดขึ้นตามมาภายหลัง

2. โครงการ “ เลือดเอกชล ” ให้แก่สภากาชาดไทย ภาคบริการโลหิตแห่งชาติที่ 3
(จังหวัดชลบุรี) เพื่อมอบให้แก่โรงพยาบาลต่างๆ ในจังหวัดชลบุรี และจังหวัดใกล้เคียง

3. มอบทุนการศึกษาให้แก่นักศึกษาพยาบาลของมหาวิทยาลัยภาครัฐบาล
เพื่อส่งเสริมพัฒนาบุคลากรทางการพยาบาลและรองรับการขาดแคลนพยาบาลวิชาชีพ

กิจกรรมเพื่อสังคมของบริษัทฯ
มุ่งเน้นที่การให้ความรู้ด้านสุขภาพแก่ประชาชนโดยผ่านโครงการและกิจกรรมต่างๆ
ซึ่งรวมถึงการให้ความรู้เรื่องสุขภาพในโรงเรียนต่างๆ และการจัดทำเอกสารเผยแพร่ความรู้ เช่น
เอกสารความรู้ต่างๆ ติดไว้ในห้องน้ำผู้มาใช้บริการ, หน้าลิฟท์
หรือแจกจ่ายเอกสารเรื่องสุขภาพให้ตามงานประจำปีของจังหวัด เป็นต้น
รวมถึงการให้บริการตรวจสุขภาพประชาชนเบื้องต้นฟรีในการออกหน่วยแพทย์อาสาควบคู่กับทางจัดหวัด
และอำเภอต่างๆ

การแจ้งเบาะแสหรือข้อร้องเรียน

บริษัทฯ ได้จัดให้มีช่องทางรับแจ้งเบาะแส หรือข้อร้องเรียน หรือข้อคิดเห็น
หรือข้อเสนอแนะใดที่แสดงว่า ผู้มีส่วนได้ส่วนเสียได้รับผลกระทบ
หรือมีความเสี่ยงที่จะได้รับผลกระทบอันจะก่อให้เกิดความเสียหายต่อผู้มีส่วนได้ส่วนเสียทุกกลุ่มจากการดำเนินธุรกิจของบริษัทฯ
หรือจากการปฏิบัติของพนักงานของบริษัทฯ เกี่ยวกับการกระทำผิดกฎหมายหรือจรรยาบรรณ
รวมถึงพฤติกรรมที่อาจส่อถึงการทุจริต การปฏิบัติอย่างไม่เท่าเทียมกัน
หรือการกระทำที่ขาดความระมัดระวังและขาดความรอบคอบ
สามารถสอบถามข้อสงสัยหรือส่งข้อร้องเรียนไปยังบุคคล ดังนี้

• ผู้บังคับบัญชา

  • หัวหน้าแผนกทรัพยากรบุคคล

  • เลขานุการบริษัท

  • ประธานกรรมการบริหาร

  • กรรมการตรวจสอบ

  • กรรมการบริษัท

หรือ E-mail address : cg@aikchol.com

3.7 สิ่งแวดล้อม บริษัทฯ ให้ความสำคัญและคำนึงถึงการรักษาสิ่งแวดล้อม โดยไม่กระทำการใดๆ
ที่จะมีผลเสียหายต่อทรัพยากรธรรมชาติและสิ่งแวดล้อม

บริษัทฯ ได้จัดตั้งคณะกรรมการสิ่งแวดล้อมและความปลอดภัย มีหน้าที่
บริหารจัดการและพัฒนาโครงสร้างอาคารสถานที่ของโรงพยาบาลเป็นไปตามกฎหมาย ข้อบังคับ
และข้อกำหนดในการตรวจสอบอาคารสถานที่ การออกแบบและการจัดแบ่งพื้นที่ใช้สอยของอาคาร
เอื้อต่อความปลอดภัย ความสะดวกสบาย ความเป็นส่วนตัวของผู้ป่วย และการทำงานที่มีประสิทธิภาพ
โดยสร้างความมั่นใจว่า ผู้อยู่ในพื้นที่ในอาคารสถานที่จะปลอดภัยจากอัคคีภัย วัสดุ
และของเสียอันตรายหรือภาวะฉุกเฉินอื่นๆ
มีการตรวจสอบและปรับปรุงโครงสร้างอาคารสถานที่ให้เป็นไปตามกฎหมาย มีระบบไฟฟ้าสำรอง
มีการจัดทำแผนฝึกซ้อม ตรวจสอบระบบเพื่อป้องกันอัคคีภัย เป็นประจำทุกปี
และให้ความรู้และฝึกอบรมด้านสิ่งแวดล้อม

ในด้านการจัดการกับวัสดุและของเสียอันตราย ปีที่ผ่านมา บริษัทฯ
มีการตรวจสอบใบอนุญาตของบริษัทรับกำจัดขยะเพื่อป้องกันข้อร้องเรียนด้านมลภาวะ
และไม่มีผลกระทบต่อสิ่งแวดล้อม, จัดพื้นที่สูบบุหรี่ ให้กับพนักงานและผู้มาใช้บริการ
เพื่อรักษามลภาวะไม่ให้รบกวนสิทธิเสรีภาพผู้อื่น,
จัดพื้นที่ในการจอดรถของพนักงานและผู้มารับบริการอย่างเพียงพอ เป็นต้น
ปรับปรุงระบบบำบัดน้ำเสียให้มีประสิทธิภาพมีน้ำสะอาดใช้สู่ชุมชนได้อย่างปลอดภัย

หมวดที่ 4 การเปิดเผยข้อมูลและความโปร่งใส

4.1 บริษัทฯ
เปิดเผยข้อมูลสำคัญของบริษัททั้งข้อมูลทางการเงินและข้อมูลที่มิใช่ข้อมูลทางการเงินอย่างถูกต้อง
ครบถ้วน ทันเวลา โปร่งใส และเป็นไปตามเกณฑ์ที่สำนักงาน ก.ล.ต. และตลาดหลักทรัพย์ฯ
กำหนด

ในปี 2555 และทุกปีที่ผ่านมา บริษัทฯ ไม่ถูกท้วงติงจากสำนักงาน ก.ล.ต. หรือตลาดหลักทรัพย์ฯ
ว่าเปิดเผยข้อมูลไม่ครบถ้วน หรือไม่เป็นไปตามข้อกำหนด

4.2 จัดทำรายงานความรับผิดชอบของคณะกรรมการต่อรายงานทางการเงินในรายงานประจำปี
ลงนามโดยประธานกรรมการและประธานกรรมการบริหาร

4.3 คณะกรรมการบริษัทฯ ดูแลให้มีการเปิดเผยข้อมูลและสารสนเทศของบริษัทฯ
ทั้งที่เกี่ยวกับทางการเงินและที่ไม่ใช่การเงิน ให้มีการเปิดเผยข้อมูลที่ครบถ้วน ตรงต่อความเป็นจริง
เชื่อถือได้ สม่ำเสมอ และทันเวลา ให้เป็นไปตามกฎหมายที่เกี่ยวข้องกับธุรกิจ
และเป็นไปตามข้อบังคับของตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์โดยเคร่งครัด

บริษัทฯ มีช่องทางที่หลากหลายในการสื่อสารกับผู้ถือหุ้นและนักลงทุน
ไม่ว่าจะเป็นตามที่กฎหมายกำหนด เช่น แบบ 56-1 รายงานประจำปี
เว็บไซต์ของตลาดหลักทรัพย์แห่งประเทศไทย และช่องทางอื่นๆ เช่น
การเปิดเผยข้อมูลผ่านเว็บไซต์ของบริษัทในหัวข้อนักลงทุนสัมพันธ์
ซึ่งมีการปรับปรุงข้อมูลให้ทันการณ์อยู่เสมอ

บริษัทฯ ได้จัดให้มีแผนกทะเบียนหุ้น ทำหน้าที่อำนวยความสะดวก และติดต่อสื่อสารกับผู้ลงทุน สถาบัน
ผู้ถือหุ้น รวมทั้งนักวิเคราะห์และภาครัฐที่เกี่ยวข้อง
ซึ่งผู้ลงทุนสามารถติดต่อขอทราบข้อมูลบริษัทได้ที่โทร 0-3893-9999 ต่อ 1126 หรือที่ Web Site
: www.aikchol.com หรือที่ e-mail address : ir@aikchol.com

4.4 สำหรับในด้านผู้ลงทุนสัมพันธ์นั้น บริษัทยังไม่จัดตั้งหน่วยงานขึ้นเฉพาะ
แต่มอบหมายให้แผนกทะเบียนหุ้น ทำหน้าที่ติดต่อสื่อสารกับผู้ลงทุน สถาบัน ผู้ถือหุ้น
รวมทั้งนักวิเคราะห์และภาครัฐที่เกี่ยวข้อง เนื่องจากกิจกรรมในเรื่องดังกล่าวยังไม่มากนัก
ซึ่งผู้ลงทุนสามารถติดต่อขอทราบข้อมูลบริษัทได้ที่โทร 0-3893-9999 ต่อ 1126 หรือที่ Web Site
: www.aikchol.com หรือที่ e-mail address : ir@aikchol.com

หมวดที่ 5 ความรับผิดชอบของคณะกรรมการ

5.1
ประธานกรรมการและประธานกรรมการบริหารมีหน้าที่ความรับผิดชอบแยกต่างหากจากกันและไม่ใช่บุคคลเดียวกัน
โดยประธานกรรมการมาจากการเลือกตั้งของกรรมการบริษัท ทำหน้าที่เป็นประธานในที่ประชุม
โดยควบคุมการประชุมของคณะกรรมการบริษัทให้เป็นไปตามระเบียบวาระการประชุม
และสนับสนุนให้กรรมการทุกท่านมีส่วนร่วมในการประชุม เช่น ตั้งคำถามหรือข้อสังเกต
ให้คำปรึกษาและให้ข้อเสนอแนะต่อผู้บริหาร และสนับสนุนการดำเนินธุรกิจของบริษัท
แต่จะไม่ก้าวก่ายในการบริหารจัดการกิจการของบริษัท
สำหรับประธานกรรมการบริหารทำหน้าที่บริหารจัดการกิจการของบริษัท
และกำกับดูแลให้การดำเนินงานของบริษัทเป็นไปตามข้อบังคับ มติที่ประชุมผู้ถือหุ้น
มติคณะกรรมการบริษัท นโยบายและแผนการประกอบธุรกิจของบริษัท และกฎหมายที่เกี่ยวข้อง
นอกจากนี้ คณะกรรมการบริษัทฯ มีกรรมการที่เป็นอิสระ 4 ท่าน ซึ่งจะทำให้เกิดการคานอำนาจ
และการสอบทานการบริหารงาน

5.2 คณะกรรมการบริษัทฯ ทั้งหมด 10 ท่าน ประกอบด้วย กรรมการที่เป็นผู้บริหาร 3 ท่าน
กรรมการที่ไม่ได้เป็นผู้บริหาร 3 ท่าน และกรรมการที่เป็นอิสระ 4 ท่าน ( คิดเป็นร้อยละ 40
หรือไม่น้อยกว่า 1ใน3 ของจำนวนกรรมการทั้งคณะ )

5.3
บริษัทฯกำหนดให้มีเลขานุการบริษัทฯทำหน้าที่ให้คำแนะนำด้านกฎระเบียบต่างๆที่คณะกรรมการต้องทราบ
รวมทั้งประสานงานให้มีการปฏิบัติตามมติคณะกรรมการ โดยบริษัทฯได้แต่งตั้งนางประภาพรรณ
ตัณฑวิรัตน์ ผู้อำนวยการฝ่ายบริหาร ทำหน้าที่เลขานุการบริษัทฯ

5.4 คณะกรรมการบริษัทฯ กำหนดวาระการดำรงตำแหน่งของกรรมการ เป็นไปตาม
พ.ร.บ.บริษัทมหาชนจำกัด และข้อบังคับของบริษัทฯ

5.5 คณะกรรมการบริษัทฯ กำหนดวาระการดำรงตำแหน่งของกรรมการชุดย่อย ดังนี้

5.5.1 คณะกรรมการตรวจสอบ วาระการดำรงตำแหน่ง 2 ปี

5.5.2 คณะกรรมการสรรหาและพิจารณาค่าตอบแทน วาระการดำรงตำแหน่ง 2 ปี

5.5.3 คณะกรรมการบริหาร วาระการดำรงตำแหน่ง 1 ปี

5.6 คณะกรรมการบริษัทฯ แต่งตั้งคณะกรรมการชุดย่อย
โดยกำหนดคุณสมบัติและขอบเขตหน้าที่ความรับผิดชอบ
สมาชิกส่วนใหญ่ของคณะกรรมการชุดย่อยเป็นกรรมการอิสระ และมีกรรมการอิสระเป็นประธาน
ยกเว้นคณะกรรมการบริหารที่ไม่มีกรรมการอิสระเป็นสมาชิก
เนื่องจากขัดต่อคุณสมบัติของคณะกรรมการตรวจสอบตามข้อบังคับของตลาดหลักทรัพย์ฯ

ปัจจุบัน บริษัทฯ มีคณะกรรมการชุดย่อย 3 คณะ ได้แก่ คณะกรรมการตรวจสอบ
คณะกรรมการสรรหาและพิจารณาค่าตอบแทน คณะกรรมการบริหาร

บริษัทฯ ได้แบ่งแยกบทบาทหน้าที่ความรับผิดชอบระหว่างคณะกรรมการบริษัท,
คณะกรรมการตรวจสอบ, คณะกรรมการสรรหาและพิจารณาค่าตอบแทน และคณะกรรมการบริหาร
ไว้อย่างชัดเจน

5.7 บริษัทฯ เปิดเผยการดำรงตำแหน่งกรรมการที่บริษัทอื่นของกรรมการแต่ละท่าน
ซึ่งไม่มีกรรมการท่านใดดำรงตำแหน่งกรรมการในบริษัทจดทะเบียนเกิน 5 บริษัท

5.8 การประชุมของคณะกรรมการแต่ละคณะ

5.8.1 คณะกรรมการบริษัทฯ กำหนดประชุมปกติเป็นประจำทุก 2
เดือนและมีการประชุมพิเศษเพิ่มตามความจำเป็น โดยมีการกำหนดวาระชัดเจน ล่วงหน้า
และมีวาระพิจารณาติดตามผลการดำเนินงานเป็นประจำ ทางเลขานุการบริษัท
ได้จัดทำหนังสือเชิญประชุมพร้อมระเบียบวาระการประชุม และเอกสารก่อนการประชุมล่วงหน้า 7
วัน เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
ปกติการประชุมแต่ละครั้งจะใช้เวลาประมาณ 3 – 4 ชั่วโมง โดยในปี 2555
คณะกรรมการมีการประชุม จำนวน 7 ครั้ง

ในการประชุมเพื่อพิจารณาผลการดำเนินงานของกรรมการที่เป็นผู้บริหาร
มีนโยบายให้กรรมการผู้ที่จะถูกประเมินหรือผู้ที่เกี่ยวข้องต้องออกจากห้องประชุมเพื่อความเป็นอิสระในการอภิปรายปัญหาต่างๆ
เกี่ยวกับการจัดการและพิจารณาผลงานผู้ถูกประเมินอย่างโปร่งใสและไม่มีอคติต่อกัน โดยในปี 2555
มีการประชุมดังกล่าว จำนวน 2 ครั้ง คือ ครั้งที่ 272/2555 และครั้งที่ 276/2555

ในการประชุมคณะกรรมการบริษัทฯ
มีวาระเรื่องพิจารณาประเมินผลการดำเนินงานและพิจารณาเงินเดือนของตำแหน่งผู้อำนวยการฝ่ายการแพทย์
และผู้อำนวยการฝ่ายบริหาร เป็นประจำเมื่อการปฏิบัติงานครบวาระ 1 ปี โดยในปี 2555
มีการประชุมพิจารณา จำนวน 3 ครั้ง คือ ครั้งที่ 275/2555 ครั้งที่ 276/2555 และครั้งที่
277/2555 โดยมีหลักเกณฑ์กำหนดผลงานเป็นเงื่อนไขไว้

5.8.2 คณะกรรมการตรวจสอบ กำหนดประชุมเป็นประจำทุกเดือน
และถ้ามีเรื่องเร่งด่วนก็จะมีการเพิ่มวันประชุม สำหรับในปี 2550 เป็นต้นมา เนื่องจาก รพ.เอกชล
2 ได้เปิดให้บริการ ดังนั้นในการประชุมแต่ละเดือนจะประชุม 2 วัน คือ ประชุมที่ รพ.เอกชล 1
วัน และประชุมที่ รพ.เอกชล 2 1 วัน เพื่อให้สามารถติดตามงานได้อย่างใกล้ชิด
สำหรับการจัดส่งหนังสือเชิญประชุม และเอกสารประกอบการประชุม
ปฏิบัติเช่นเดียวกับประชุมคณะกรรมการบริษัทฯ โดยในปี 2555 คณะกรรมการมีการประชุม จำนวน
12 ครั้ง

5.8.3 คณะกรรมการสรรหาและพิจารณาค่าตอบแทน ประชุมเมื่อต้องสรรหากรรมการ หรือผู้บริหาร
โดยประธานคณะกรรมการสรรหาและพิจารณาค่าตอบแทน
จะให้เลขานุการส่งหนังสือเชิญประชุมและเอกสารประกอบการประชุม
ปฏิบัติเช่นเดียวกับประชุมคณะกรรมการบริษัทฯ โดยในปี 2555 คณะกรรมการมีการประชุม จำนวน
3 ครั้ง

5.8.4 คณะกรรมการบริหาร กำหนดประชุมเป็นประจำเดือนละ 2 ครั้ง สัปดาห์เว้นสัปดาห์
สำหรับการจัดส่งหนังสือเชิญประชุมและเอกสารประกอบการประชุมปฏิบัติเช่นเดียวกับประชุมคณะกรรมการบริษัทฯ
โดยในปี 2555 คณะกรรมการมีการประชุม จำนวน 23 ครั้ง

5.8.5 การประชุมของคณะกรรมการทุกคณะ จะมีการจดบันทึกการประชุมเป็นลายลักษณ์อักษร
ซึ่งมีระบบการจัดเก็บอย่างดี สืบค้นง่าย และไม่สามารถแก้ไขข้อมูลโดยไม่ผ่านที่ประชุมแต่ละคณะได้
โดยพร้อมให้คณะกรรมการ หรือผู้ที่เกี่ยวข้องตรวจสอบได้

5.9 คณะกรรมการบริษัทฯ จะมีการประเมินผลการปฏิบัติงานของตนเองเป็นประจำทุกปี
โดยทำการประเมินผลการปฏิบัติหน้าที่ของตนเองเป็นรายบุคคล และรวบรวมสรุปผลประเมิน
เพื่อพิจารณาทบทวนผลงาน ปัญหาและอุปสรรคต่างๆ ในระหว่างปีที่ผ่านมา
เพื่อให้การทำงานของคณะกรรมการมีประสิทธิภาพและประสิทธิผลมากขึ้น
และช่วยปรับปรุงความสัมพันธ์ระหว่างคณะกรรมการบริษัทฯ กับฝ่ายจัดการ

5.10 คณะกรรมการบริษัทฯ และคณะกรรมการตรวจสอบพิจารณาในเรื่องรายการที่เกี่ยวโยงกัน
และรายการที่มีความขัดแย้งทางผลประโยชน์อย่างรอบคอบและเหมาะสม
โดยปฏิบัติตามหลักเกณฑ์ของตลาดหลักทรัพย์แห่งประเทศไทยอย่างเคร่งครัด

5.11 คณะกรรมการบริษัทฯ เข้าร่วมในการสัมมนาที่จัดโดยหน่วยงานที่เกี่ยวข้อง เช่น
สมาคมส่งเสริมสถาบันกรรมการบริษัทไทย (IOD) ตลาดหลักทรัพย์แห่งประเทศไทย เป็นต้น
เพื่อพัฒนาและเพิ่มทักษะในการปฏิบัติหน้าที่ในฐานะกรรมการบริษัทฯ ได้อย่างมีประสิทธิภาพยิ่งขึ้น
ซึ่งกรรมการบริษัทฯ เข้ารับการอบรมและสัมมนาในหลักสูตรต่างๆ ของ IOD

ในปี 2555 มีกรรมการที่เข้าร่วมอบรมหลักสูตรของสมาคมส่งเสริมสถาบันกรรมการบริษัทไทย
(IOD) คือนายแพทย์กฤษฎา บานชื่น เข้าร่วมอบรมหลักสูตร Director Certification
Program 156/2012 (DCP) และหลักสูตร Role of the Compensation Committee
(RCC)

5.12 คณะกรรมการสรรหาและพิจารณาค่าตอบแทน
มีขั้นตอนและกระบวนการในการสรรหาและพิจารณาค่าตอบแทนเป็นไปตามแนวปฏิบัติที่ดี
ซึ่งจะพิจารณาโดยเปรียบเทียบกับอุตสาหกรรมประเภทเดียวกัน ระดับเดียวกัน
พิจารณาตามประสบการณ์ ภาระขอบเขตหน้าที่และความรับผิดชอบ รวมทั้งผลการปฏิบัติงานที่คาดว่า
บริษัทฯ จะได้รับภายในกรอบที่ได้อนุมัติจากที่ประชุมผู้ถือหุ้น พร้อมทั้งนำเสนอด้วยความโปร่งใส
และมีความเป็นอิสระ โดยยึดถือเสมอว่ามิได้เป็นผู้บริหาร เพื่อการอภิปรายปัญหาต่างๆ
ที่เกี่ยวกับการจัดการได้อย่างอิสระ เพราะไม่มีฝ่ายจัดการร่วมด้วย

5.13 บริษัทฯ
ให้ความสำคัญต่อระบบการควบคุมภายในทั้งในระดับบริหารและระดับปฏิบัติงานที่มีประสิทธิภาพ
คณะกรรมการบริษัทฯ จึงมีการกำหนดกฎบัตรของคณะกรรมการตรวจสอบเป็นลายลักษณ์อักษร
เพื่อให้มีแนวทางการปฏิบัติงานที่ชัดเจน
โดยกฎบัตรดังกล่าวจะสอดคล้องกับหลักการกำกับดูแลกิจการที่ดีและข้อบังคับของตลาดหลักทรัพย์เรื่องคุณสมบัติและขอบเขตการดำเนินงานของคณะกรรมการตรวจสอบ

5.14 บริษัทฯ จัดตั้งแผนกตรวจสอบภายใน (Internal Audit)
เพื่อให้มั่นใจว่าการปฏิบัติงานหลักและกิจกรรมทางการเงินสำคัญของ
บริษัทฯได้ดำเนินการตามแนวทางที่กำหนดและมีประสิทธิภาพ
รวมถึงตรวจสอบการปฏิบัติตามกฎหมายและข้อกำหนดที่เกี่ยวข้องกับบริษัทฯ
และเพื่อให้ผู้ปฏิบัติหน้าที่ตรวจสอบภายในมีความเป็นอิสระ
สามารถทำหน้าที่ตรวจสอบและถ่วงดุลได้อย่างเต็มที่
คณะกรรมการตรวจสอบจึงกำหนดกฎบัตรของแผนกตรวจสอบภายใน
เพื่อให้ผู้ปฏิบัติงานทุกระดับมีความเข้าใจโดยสรุปเกี่ยวกับ วัตถุประสงค์ ขอบเขต อำนาจหน้าที่
และความรับผิดชอบของงานตรวจสอบภายในขององค์กร
รวมทั้งได้กำหนดให้มีการรายงานผลการตรวจสอบต่อคณะกรรมการตรวจสอบ
และประธานกรรมการบริหาร

5.15 บริษัทฯ ให้ความสำคัญต่อระบบความเสี่ยงในโรงพยาบาล
จึงได้แต่งตั้งคณะกรรมการบริหารความเสี่ยงในโรงพยาบาลขึ้น ทั้ง โรงพยาบาลเอกชล
และโรงพยาบาลเอกชล 2 ซึ่งคณะกรรมการดังกล่าวมีหน้าที่ ดังนี้

1. กำหนดนโยบายบริหารความเสี่ยง ให้สอดคล้องกับแผนพัฒนาคุณภาพของโรงพยาบาล

2. จัดทำแนวปฏิบัติหรือข้อกำหนดสำคัญ เพื่อป้องกัน/แก้ไข ความเสี่ยงในโรงพยาบาล

3. ประสาน และรับทราบข้อมูลความเสี่ยงจากหน่วยงาน และโปรแกรมความเสี่ยงอื่นๆ

4. ติดตามและประเมินผลของระบบบริหารความเสี่ยงของโรงพยาบาล

5. ส่งรายงานสรุปภาพรวมความเสี่ยงด้านต่างๆ รวมถึงปัญหา/ข้อเสนอแนะการป้องกันความเสี่ยง

แก่คณะกรรมการทีมนำระดับโรงพยาบาล

6. รวมรวมวิเคราะห์แนวโน้มการเกิดความเสี่ยงแต่ละประเภทรายงานแก่คณะกรรมการบริหาร

โรงพยาบาล หรือหน่วยงานที่เกี่ยวข้องเพื่อนำไปจัดการ

7. วางแผนแนวทางเยี่ยมสำรวจแผนกต่างๆ ในเรื่องความเสี่ยง

8. ติดตามและวิเคราะห์ข้อมูลความเสี่ยงระดับต่างๆ ขององค์กร เพื่อการป้องกัน และ

  วางแผนการควบคุมเชิงระบบคุณภาพ

(5) การดูแลเรื่องการใช้ข้อมูลภายใน

ผู้บริหารทุกท่านของบริษัทฯ ปฏิบัติตามข้อบังคับของตลาดหลักทรัพย์และสำนักงาน กลต.
เรื่องการจัดทำและเปิดเผยรายงานการถือหลักทรัพย์ของผู้บริหารและผู้สอบบัญชี
โดยเปิดเผยรายงานการถือหลักทรัพย์ของตนต่อสำนักงาน กลต. ภายใน 30
วันนับแต่วันที่ได้รับตำแหน่ง และภายใน 3
วันนับจากการมีการซื้อขาย/โอนหลักทรัพย์ถ้าผู้บริหารท่านใดไม่ปฏิบัติตามก็จะมีโทษตามพระราชบัญญัติหลักทรัพย์และตลาดหลักทรัพย์
พ.ศ.2535 กำหนด

และกำหนดข้อปฏิบัติและบทลงโทษไว้ในข้อบังคับเกี่ยวกับการทำงานของบริษัทฯ
เพื่อป้องกันพนักงานของบริษัทฯ นำข้อมูลภายในของบริษัทฯไปใช้
เพื่อประโยชน์ส่วนตัวซึ่งขัดต่อประโยชน์หรืออาจก่อให้เกิดความเสียหายแก่บริษัทฯ

นอกจากนั้น บริษัทฯได้กำหนดจรรยาบรรณธุรกิจ
เพื่อให้เป็นหลักปฏิบัติและความรับผิดชอบของกรรมการ ผู้บริหาร และพนักงานของบริษัทฯ
ซึ่งมีนโยบายการซื้อขายหลักทรัพย์ของบริษัทและการใช้ข้อมูล เป็นส่วนหนึ่งของจรรยาบรรณธุรกิจ

(6) บุคลากร

จำนวนบุคลากรของบริษัท ณ วันที่ 31 ธันวาคม 2555 รวมทั้งสิ้น 1,159 คน
โดยแบ่งตามสายงานหลัก ดังนี้

1. ผู้ปฏิบัติงานฝ่ายแพทย์ จำนวน 861 คน

2. ผู้ปฏิบัติงานฝ่ายบริหาร จำนวน 298 คน

รวม 1,159 คน

ผลตอบแทนรวมของพนักงานของบริษัท ปี 2555 รวม 375.68 ล้านบาท (ลักษณะผลตอบแทน
ประกอบด้วย เงินเดือน, โบนัส, ค่าแรงรายวัน, เงินสมทบกองทุนสำรองเลี้ยงชีพ และอื่นๆ )